**projektas**

**reg. Nr. T-255**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**DĖL SUTIKIMO REORGANIZUOTI Pasvalio r. DAUJĖNŲ pagrindinę mokyklą, išdalijant jos teises ir pareigas Pasvalio lėvens pagrindinei mokyklai ir Pasvalio r. Pumpėnų gimnazijai**

2019 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos civilinio kodekso 2.96 straipsniu, 2.97 straipsnio 6 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 3 dalies 4 punktu bei 14 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr.768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais) 9, 14 ir 21 punktais ir įgyvendindama Pasvalio rajono savivaldybės bendrojo ugdymo mokyklų tinklo pertvarkos 2016–2020 metų bendrąjį planą, patvirtintą Pasvalio rajono savivaldybės tarybos 2016 m. kovo 30 d. sprendimu Nr. T1-34 ,,Dėl Pasvalio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, Pasvalio r. Daujėnų pagrindinės mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-153 ,,Dėl Pasvalio r. Daujėnų pagrindinės mokyklos nuostatų patvirtinimo“, 77 punktu, Pasvalio Lėvens pagrindinės mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-134 ,,Dėl Pasvalio Lėvens pagrindinės mokyklos nuostatų patvirtinimo“, 73 punktu, Pasvalio r. Pumpėnų gimnazijos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-138 ,,Dėl Pasvalio r. Pumpėnų gimnazijos nuostatų patvirtinimo“ (su visais aktualiais pakeitimais), 67 punktu bei atsižvelgdama į Pasvalio r. Daujėnų pagrindinės mokyklos tarybos 2019 m. gruodžio 3d. posėdžio protokolą Nr.V2-5, Pasvalio Lėvens pagrindinės mokyklos tarybos 2019 m. lapkričio 27 d. posėdžio protokolą Nr. 4, Pasvalio r. Pumpėnų gimnazijos tarybos 2019 m. gruodžio 2 d. posėdžio protokolą nutarimą Nr. 5, Pasvalio rajono savivaldybės taryba nusprendžia:

1. Sutikti reorganizuoti iki 2020 m. rugpjūčio 31 d. Pasvalio r. Daujėnų pagrindinę mokyklą su Kriklinių pradinio ugdymo skyriumi, skaidymo būdu išdalijant jos teises ir pareigas Pasvalio Lėvens pagrindinei mokyklai ir Pasvalio r. Pumpėnų gimnazijai.

2. Nustatyti, kad:

2.1. reorganizavimo tikslas – optimizuoti Pasvalio rajono savivaldybės švietimo įstaigų tinklą, racionaliau panaudoti įstaigų ugdymo organizavimo ir valdymo, mokymo, švietimo pagalbos bei aplinkos lėšas;

2.2. reorganizuojamos biudžetinės įstaigos:

2.2.1. Pasvalio r. Daujėnų pagrindinė mokykla (Baluškių g. 4, Daujėnų mstl., LT-39207, Pasvalio r. Kodas – 1906162490. Duomenys kaupiami ir saugomi Juridinių asmenų registre);

2.2.2. reorganizavime dalyvaujančios biudžetinės įstaigos:

2.2.2.1. Pasvalio Lėvens pagrindinė mokykla (Kalno g. 34, LT-39121 Pasvalys. Kodas – 290615290. Duomenys kaupiami ir saugomi Juridinių asmenų registre).

2.2.2.2. Pasvalio r. Pumpėnų gimnazija (Panevėžio g. 53, LT-39235 Pumpėnų mstl., Pasvalio r. Kodas – 190615485. Duomenys kaupiami ir saugomi Juridinių asmenų registre).

2.3. reorganizavimo būdas – išdalijimas.

2.4. po reorganizavimo veiklą tęsiančios ir visas reorganizuojamos įstaigos teises ir pareigas perimančios biudžetinės įstaigos:

2.4.1. Pasvalio Lėvens pagrindinė mokykla, turinti šiuos struktūrinius padalinius: Daujėnų skyrių, Ustukių skyrių, Valakėlių skyrių, Žilpamūšio daugiafunkcį centrą. Teisinė forma –biudžetinė įstaiga. Buveinė – Kalno g. 34, LT-39121 Pasvalys. Kodas – 290615290. Mokykla vykdys ikimokyklinio, priešmokyklinio, pradinio, pagrindinio ugdymo programas bei vaikų neformalųjį švietimą, įgyvendins Lietuvos Respublikos švietimo įstatyme ir kituose teisės aktuose nustatytas funkcijas.

Mokyklos savininkas – Pasvalio rajono savivaldybė. Mokyklos savininko teises ir pareigas įgyvendinanti institucija – Pasvalio rajono savivaldybės taryba.

2.4.2. Pasvalio r. Pumpėnų gimnazija, turinti šiuos struktūrinius padalinius: Kalno skyrių, Kriklinių skyrių, Mikoliškio skyrių. Teisinė forma – biudžetinė įstaiga. Buveinė – Panevėžio g. 53, LT-39235 Pumpėnų mstl., Pasvalio r. Kodas – 190615485. Mokykla vykdys ikimokyklinio, priešmokyklinio, pradinio, pagrindinio ir vidurinio ugdymo programas bei vaikų neformalųjį švietimą, įgyvendins Lietuvos Respublikos švietimo įstatyme ir kituose teisės aktuose nustatytas funkcijas.

2.5. Po reorganizavimo Pasvalio r. Daujėnų pagrindinė mokykla baigia veiklą kaip juridinis asmuo nuo jo išregistravimo iš Juridinių asmenų registro, bet ne vėliau kaip 2020 m. rugpjūčio 31 d.:

3. Įpareigoti Pasvalio r. Daujėnų, Pasvalio Lėvens pagrindinių mokyklų ir Pasvalio r. Pumpėnų gimnazijos direktorius:

## 3.1. Lietuvos Respublikos civilinio kodekso nustatyta tvarka iki 2020 m. vasario 1 d. parengti Pasvalio r. Daujėnų, Pasvalio Lėvens pagrindinių mokyklų ir Pasvalio r. Pumpėnų gimnazijos reorganizavimo sąlygų aprašą, jį viešai paskelbti ir pateikti Juridinių asmenų registrui ne vėliau kaip pirmą viešo paskelbimo dieną;

3.2. teisės aktų nustatyta tvarka raštu informuoti Pasvalio r. Daujėnų, Pasvalio Lėvens pagrindinių mokyklų ir Pasvalio r. Pumpėnų gimnazijos mokinius, darbuotojus, kreditorius apie įstaigų reorganizavimą bei įstaigų dalyvavimą reorganizavime.

4. Įpareigoti Pasvalio Lėvens pagrindinės mokyklos ir Pasvalio r. Pumpėnų gimnazijos direktorius teisės aktų nustatyta tvarka parengti iki 2020 m. gegužės 1 d. po reorganizavimo veiksiančių Pasvalio Lėvens pagrindinės mokyklos ir Pasvalio r. Pumpėnų gimnazijos nuostatų projektus ir pateikti juos Savivaldybės tarybai patvirtinti.

5. Pripažinti netekusiais galios Savivaldybės tarybos 2018 m. vasario 14 d. sprendimo Nr. T1-14 ,,Dėl Pasvalio r. Daujėnų pagrindinės mokyklos tipo ir pavadinimo pakeitimo“ 3, 4, 5 punktus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė Švietimo ir sporto skyriaus vedėjas dr. Gvidas Vilys

2019-11-29 Suderinta DVS Nr. RTS-273

Pasvalio rajono savivaldybės tarybai

**AIŠKINAMASIS RAŠTAS**

**DĖL SUTIKIMO REORGANIZUOTI Pasvalio r. DAUJĖNŲ pagrindinę mokyklą, išdalijant jos teises ir pareigas Pasvalio lėvens pagrindinei mokyklai ir Pasvalio r. Pumpėnų gimnazijai**

2019-11-29

Pasvalys

**1. Problemos esmė.**

Nuolat mažėjantis Daujėnų seniūnijoje mokinių skaičius ir Lietuvos Respublikos Vyriausybės patvirtinta Mokymo lėšų apskaičiavimo ir mokyklų finansavimo metodika sudaro prielaidas keisti Daujėnų mokyklos statusą. Siekiant išsaugoti ugdymo kokybę, užtikrinti reikalingą švietimo pagalbą bei tinkamą administravimą siūloma reorganizuoti Pasvalio r. Daujėnų pagrindinę mokyklą prijungiant prie Pasvalio Lėvens pagrindinės mokyklos, o Kriklinių skyrių prie Pasvalio r. Pumpėnų gimnazijos.

**2. Kokios siūlomos naujos teisinio reguliavimo nuostatos ir kokių rezultatų laukiama.** Priėmus sprendimą bus pradėtos Pasvalio r. Daujėnų pagrindinės mokyklos reorganizavimo procedūros.

**3. Skaičiavimai, išlaidų sąmatos, finansavimo šaltiniai.**

Atsižvelgiant į demografinę situaciją ir sparčiai mažėjantį mokinių skaičių rajone, tikslinga pertvarkyti Pasvalio r. Daujėnų pagrindinę mokyklą, prijungiant prie Pasvalio Lėvens pagrindinės mokyklos, jos Kriklinių pradinio ugdymo skyrių – prie Pasvalio r. Pumpėnų gimnazijos.

Daujėnų pagrindinės mokyklos mokinių skaičiaus pokytis

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Mokslo metai | **Mokinių skaičius** | | | | | | | | | | Iš viso  mokykloje |
| Daujėnų pagrindinė mokykla | | | | | | Kriklinių skyrius | | | |
| Ikimokyklinukai | Priešmokyklinukai | 1-4 kl. | 5-8 kl. | 9-10 kl. | Iš viso | Ikimokyklinukai | Priešmokyklinukai. | 1-4 kl. | Iš viso |
| 2015–2016 | 7 | 4 | 31 | 51 | 19 | **112** | 4 | 4 | 9 | 17 | **129** |
| 2016–2017 | 6 | 5 | 26 | 49 | 21 | **107** | 4 | 4 | 11 | 19 | **126** |
| 2017–2018 | 8 | 6 | 22 | 45 | 11 | **92** | 6 | 3 | 13 | 22 | **114** |
| 2018–2019 | 11 | 4 | 32 | 26 | 11 | **84** | 11 | 0 | 16 | 27 | **111** |
| 2019–2020 | 8 | 5 | 24 | 26 | 9 | **72** | 10 | 0 | 8 | 18 | **90** |
| 2020–2021 | 10 | 5 | 24 | 27 | 0 | **66** | 9 | 2 | 5? | 16 | **82** |
| 2021–2022 | 10 | 4 | 21 | 27 | 0 | **65** | 8 | 2 | 4? | 14 | **79** |
| 2022–2023 | 8 | 4 | 18 | 34 | 0 | **52** | 8 | 2 | 4? | 14 | **66** |

Reorganizuojamos mokyklos lėšų poreikis: 2019 m. – 248,9 tūkst. Eur, iš jų 241,1 tūkst. Eur darbo užmokesčiui (201,5 tūkst. Eur bendrajam ugdymui, 25,7 tūkst. Eur švietimo pagalbai, 13,9 tūkst. Eur administravimui); 2020 m. planuojama 245,8 tūkst. Eur, iš jų 238,1 tūkst. Eur darbo užmokesčiui (201,7 tūkst. Eur  bendrajam ugdymui, 22,5 tūkst. Eur  švietimo pagalbai, 13,9 tūkst. Eur administravimui).

Pagal Mokymo lėšų apskaičiavimo, paskirstymo ir panaudojimo tvarkos aprašą, patvirtintą Lietuvos Respublikos Vyriausybės 2018 m. liepos 11 d. nutarimu Nr. 679 ,,Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ mokyklos ugdymo organizavimui ir valdymui 1 pareigybės (direktorius, direktoriaus pavaduotojas ugdymui) išlaikymui skaičiuojama nuo 130 mokinių. Nuo 2019 m. rugsėjo 1 d. Daujėnų pagrindinė mokykla sumažino administravimo išlaidas, atleisdama iš darbo direktoriaus pavaduotoją ugdymui. Tačiau mažėjant mokinių skaičiui, ateityje nepakaks lėšų mokyklos direktoriaus pareigybei išlaikyti.

Nuo 2019 m. rugsėjo 1 d. įsigaliojo Pasvalio rajono savivaldybės mokymo lėšų apskaičiavimo, paskirstymo ir panaudojimo tvarkos aprašo, patvirtinto Savivaldybės tarybos 2018 m. rugsėjo 26 d. sprendimu Nr. T1-198 ,,Dėl Pasvalio rajono savivaldybės mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 6 punktas: ,,Ugdymo procesui organizuoti ir valdyti pareigybių skaičius nustatomas atsižvelgiant į Savivaldybės gaunamas lėšas, skirtas ugdymo procesui organizuoti ir valdyti pagal kiekvieną įstaigą atskirai, kai pagal ikimokyklinio, priešmokyklinio ir bendrojo ugdymo programas mokosi:

6.1. iki 120 mokinių – 1 pareigybė;

6.2. 121–200 mokinių – iki 2 pareigybių;

6.3. 201–600 mokinių – iki 3 pareigybių;

6.4. 601 ir daugiau – iki 4 pareigybių.“

Reorganizavus mokyklą, atsirastų galimybė efektyviau naudoti ugdymo organizavimui ir valdymui skirtas lėšas, optimaliau ir veiksmingiau spręsti švietimo ir socialinės pagalbos teikimo klausimus, racionaliau komplektuoti klases ir lanksčiau organizuoti ugdymo procesą, pagalba mokiniams būtų tikslingesnė ir veiksmingesnė.

Reorganizacijos atveju darbuotojų įdarbinimo klausimas bus sprendžiamas bendrame Savivaldybės švietimo įstaigų ir vadovų kaitos kontekste.

Reorganizavimo klausimai aptarti su mokyklomis. Pasvalio r. Pumpėnų gimnazijos ir Pasvalio r. Daujėnų pagrindinės mokyklos tarybos sprendimo projektui pritaria, tačiau Pasvalio Lėvens pagrindinės mokyklos taryba sprendimo projektui nepritarė, bet alternatyvių problemos sprendimo būdų nepateikė.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu)**, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Nėra.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius.

**7. Sprendimo projekto rengimo metu gauti specialistų vertinimai ir išvados.**

Nėra.

Švietimo ir sporto skyriaus vedėjas dr. Gvidas Vilys